অহা মাহত অনুষ্ঠিত হ'বলগীয়া পঞ্জাৱৰ বিধানসভা নিৰ্বাচনৰ পূৰ্বে বিজেপি দলৰ মিত্ৰজোঁটৰ অংশীদাৰ হিচাপে থকা অমিৰিন্দৰ সিঙৰ গুৰুত্ব বৃদ্ধি পাইছে।
মুখ্যমন্ত্ৰী আসনৰ পৰা পদত্যাগ কৰি কংগ্ৰেছ দল ত্যাগ কৰাৰ পাছতে পঞ্জাৱ লোক কংগ্ৰেছ নামেৰে এক নতুন ৰাজনৈতিক দল গঠন কৰিছিল অমৰিন্দৰ সিঙে। পিছত বিজেপিৰে নিজ দলৰ মিত্ৰতা চূড়ান্ত কৰিছিল প্ৰাক্তন মুখ্যমন্ত্ৰীজনে।
আজি পঞ্জাৱ নিৰ্বাচনৰ বাবে আসন ভাগ-বাটোৱাৰা কৰি বিজেপিয়ে অমৰিন্দৰ সিঙৰ পঞ্জাৱ লোক কংগ্ৰেছৰ বাবে ৩৭ খনকৈ আসন এৰি দিয়ে। আনহাতে বিজেপিয়ে ৬৫ খন আসনত প্ৰতিদ্বন্দিতা কৰিব। মিত্ৰজোঁটৰ তৃতীয়টো অংশীদাৰ শিৰোমণি অকালি দলে (সংযুক্ত) ১৫ খন আসন লাভ কৰিছে।
দিল্লীত এক সংবাদ সন্মিলনত কেপ্টেইন সিং আৰু বিজেপিৰ মুৰব্বী জে পি নড্ডা আৰু শিৰোমণি অকালি দল (সন্নুক্ত)ৰ মুৰব্বী সুখদেৱ সিং ধিন্দছাই আসন ভাগ-বতৰা চুক্তিৰ কথা ঘোষণা কৰে।
কেপ্টেইন সিঙে দেওবাৰে ১১৭ জনীয়া বিধানসভাৰ বাবে ২২ টা সমষ্টিৰ প্ৰাৰ্থীৰ প্ৰথম খন তালিকা ঘোষণা কৰিছিল। ভাৰতীয় হকী দলৰ প্ৰাক্তন অধিনায়ক অজিত পাল সিঙৰ নামো এই তালিকাত ঠাই পাইছিল।
অমৰিন্দৰ সিঙে শনিবাৰে তেওঁৰ গৃহ সমষ্টি পাটিয়ালা আৰ্বানৰ পৰা যুঁজ দিয়াৰ সিদ্ধান্ত ঘোষণা কৰিছিল।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
